Lauslætinu lokið - Sigtryggur vann!

Æ, þetta var erfitt. Ég var að kveðja blogglesendur mína á visir.is til þess að færa mig alfarið yfir á moggabloggið. Snúin frá mínu hliðarspori - komin heim í "hjónarúm".

Þannig er að ég byrjaði hér á moggablogginu í byrjun þessa árs. Hér kynntist ég þeim bloggurum sem ég hef síðan verið í sambandi við, og hér á ég flestalla mína lesendur. Í sumar tók ég svo einhverskonar tilboði um að koma yfir á visir.is og ákvað að sjá til. Veit ekki hvaða lauslætiskast það var eiginlega. Enda kom á daginn að ég gat aldrei fengið mig til þess að loka moggablogginu og flytja mig yfir. Alltaf þegar ég ætlaði að gera það titraði einhver taug innra með mér og ég GAT það bara ekki. Var einfaldlega búin að eignast of marga vini hér.

Enda hafa mál þróast þannig að ég gleymi æ oftar að setja inn færslur á hina síðuna. Og nú er bara komið að því að VELJA,. Það á ekki við mig að þjóna tveimur herrum samtímis.

Að sumu leyti er þessi niðurstaða svipuð glímulýsingunum sem margir muna frá áttunda áratungum. Þá var aldrei spurning um leikslokin. Þulur sagði einfaldlega: Þeir taka hald (löööööng þögn). Sigtryggur vann!

PS: Myndina hér fyrir ofan tók ég af www.fva.is/harpa - veit því miður ekki nánari deili á listamanninum.

Fyrri ummæli:
Velkomin /alkomin, alltaf gaman að lesa hjá þér.

Gott mál !

||

Fyndin færsla. Gott að geta gengið að þér vísri.

||

Velkomin alkomin yfir hingað, eins og þú segir, ekki gott að hafa tvo maka.

||

Home is just a heart away segir í texta eftir söngkonu að nafni Janis Ian. Velkomin aftur til þess staðar þar sem hjarta þitt langar mest til að slá í.

||

Gott hjá þér - og góð ákvörðun

Ummæli:
Það er náttúrlega ekki spurning: maður bloggar bara hjá Blaði allra Landsmanna

Verkefni: Samþykki
Merking: Nei